CELEX: 32020D0209
Language: lt
Date: 2020-02-14 00:00:00
Title: Komisijos įgyvendinimo sprendimas (ES) 2020/209 2020 m. vasario 14 d. dėl tam tikrų apsaugos priemonių, susijusių su afrikiniu kiaulių maru Graikijoje (pranešta dokumentu Nr. C(2020) 962) (Tekstas autentiškas tik graikų kalba) (Tekstas svarbus EEE)

17.2.2020   
               
               
                  LT
               
               
                  Europos Sąjungos oficialusis leidinys
               
               
                  L 43/74
               
            
         KOMISIJOS ĮGYVENDINIMO SPRENDIMAS (ES) 2020/209
         2020 m. vasario 14 d.
         dėl tam tikrų apsaugos priemonių, susijusių su afrikiniu kiaulių maru Graikijoje
         
            (pranešta dokumentu Nr. C(2020) 962)
         
         (Tekstas autentiškas tik graikų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
         kadangi:
         
                     (1)
                  
                  
                     afrikinis kiaulių maras – tai užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
                  
               
                     (2)
                  
                  
                     kilus afrikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Todėl prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
                  
               
                     (3)
                  
                  
                     Tarybos direktyvoje 2002/60/EB (3) nustatytos būtiniausios afrikinio kiaulių maro kontrolės Sąjungoje priemonės. Direktyvos 2002/60/EB 9 straipsnyje nustatyta, kad kilus šios ligos protrūkiams turi būti nustatomos apsaugos ir priežiūros zonos, kuriose būtų taikomos šios direktyvos 10 ir 11 straipsniuose nustatytos priemonės;
                  
               
                     (4)
                  
                  
                     po afrikinio kiaulių maro protrūkio Graikijos Serės regioniniame vienete, ta valstybė narė pateikė Komisijai informaciją apie afrikinio kiaulių maro padėtį savo teritorijoje ir laikydamasi Direktyvos 2002/60/EB 9 straipsnio nustatė apsaugos ir priežiūros zonas, kuriose taikomos šios direktyvos 10 ir 11 straipsniuose nustatytos priemonės;
                  
               
                     (5)
                  
                  
                     pagal Direktyvos 2002/60/EB 9 straipsnį Graikijoje nustačius apsaugos ir priežiūros zonas, buvo priimtas Komisijos įgyvendinimo sprendimas (ES) 2020/181 (4);
                  
               
                     (6)
                  
                  
                     nuo Įgyvendinimo sprendimo (ES) 2020/181 priėmimo epizootinė padėtis Graikijoje, susijusi su afrikiniu kiaulių maru Serės regioniniame vienete nepasikeitė, todėl Graikija atitinkamai ėmėsi būtinų kontrolės priemonių ir surinko papildomų priežiūros duomenų;
                  
               
                     (7)
                  
                  
                     kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Graikija Sąjungos lygmeniu aprašyti teritorijas, kurios šioje valstybėje narėje dėl afrikinio kiaulių maro yra nustatytos kaip apsaugos ir priežiūros zonos. Šios priežiūros ir apsaugos zonos nustatytos atsižvelgiant į dabartinę epizootinė padėtį toje valstybėje narėje;
                  
               
                     (8)
                  
                  
                     todėl šio sprendimo priede turėtų būti nurodytos teritorijos, nustatytos kaip apsaugos ir priežiūros zonos Graikijoje, ir turėtų būti nustatyta šio skirstymo į regionus trukmė;
                  
               
                     (9)
                  
                  
                     be to, Įgyvendinimo sprendimas (ES) 2020/181 turėtų būti panaikintas ir pakeistas šiuo sprendimu;
                  
               
                     (10)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Graikija užtikrina, kad apsaugos ir priežiūros zonos, nustatytos pagal Direktyvos 2002/60/EB 9 straipsnį, apimtų bent tas teritorijas, kurios šio sprendimo priede nurodytos kaip apsaugos ir priežiūros zonos.
         
         
            2 straipsnis
            Įgyvendinimo sprendimas (ES) 2020/181 panaikinamas.
         
         
            3 straipsnis
            Šis sprendimas taikomas iki 2020 m. balandžio 6 d.
         
         
            4 straipsnis
            Šis sprendimas skirtas Graikijos Respublikai.
         
         
            Priimta Briuselyje 2020 m. vasario 14 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 395, 1989 12 30, p. 13.
         
            (2)  OL L 224, 1990 8 18, p. 29.
         
            (3)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
         
            (4)  2020 m. vasario 7 d. Komisijos įgyvendinimo sprendimas (ES) 2020/181 dėl tam tikrų laikinų apsaugos priemonių, susijusių su afrikiniu kiaulių maru Graikijoje (OL L 37, 2020 2 10, p. 8).
      
      
         
            PRIEDAS
            
                        Graikija
                     
                     
                        1 straipsnyje nurodytos teritorijos
                     
                     
                        Taikymo data (iki)
                     
                  
                        Apsaugos zona
                     
                     
                        Municipality of Visaltias (Serres Regional Unit)
                     
                     
                        2020 m. balandžio 6 d.
                     
                  
                        Priežiūros zona
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        2020 m. balandžio 6 d.